Cuneiform Tablet Kt 92/k 365 (AKT 11a 82)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma i-dí-a-bu-um-ma 6 GÍN 22.5 ŠE a-ni-qí ša a-mu-tim ta-dí-nam um-ma a-ta-ma ma-lá ta-le-e-ú dí-šu-nu 4 GÍN.TA a-na 2 ITU.KAM a-na KÙ.GI pá-ša-lim SIG₅ a-na DUMU um-me-a-nim ša lá ša-ḫa-tim a-dí-šu-nu u₄-mu-šu e-ṣú-tù-ma a-ḫu-ru KÙ.GI i-ša-qá-lá-ma a-na ma-lá tù-ša-ḫi-zi-ni i-na a-lá-ki-a u₄-mì-šu a-qá-bi₄-a-kum a-bi₄ a-ta be-lí a-ta lá ta-áš-ta-na-me ki-ma i-na ta-ki-li en-na-a-šur pá-nu-šu ša-ak-nu-ni-ni šu-ma a-mì-ša-am ik-ta-áš-da-kà ar-ni ù ší-lí-tí li-ta-wa-ku-ma i-na a-lá-ki-a ma-aḫ-ri-kà lu-ba-i-ša-ni ḫa-ra-ni a-na a-lim{ki} a-kà-ša-da-kà